বঙ্গালী উপভাষা

বঙ্গালী উপভাষা বা পূর্ববঙ্গীয় বাংলা হলো উপভাষাভাষীর সংখ্যা বিবেচনায় বাংলা ভাষার সবথেকে বড় উপভাষা। অধুনা বাংলাদেশের অধিকাংশ মানুষই এই উপভাষায় কথা বলে।

নামসমূহ 
এটি বঙ্গালী  নামেও পরিচিত, এছাড়াও পূর্ববঙ্গীয়, প্রাচ্য বাংলা, বঙ্গ, অথবা বঙ্গীয় নামেও পরিচিত। চট্টোপাধ্যায় প্রায়ই একটি সাধারণতর রূপের পূর্ববঙ্গীয় বাংলাকে প্রাতিষ্ঠানিক পূর্ববঙ্গীয় নামে উল্লেখ করতেন, যা তিনি অন্যান্য বাংলা উপভাষার সঙ্গে তুলনার সুবিধার্থে ব্যবহার করতেন।

পূর্ববঙ্গীয় বাংলা প্রচিলিতভাবে পশ্চিমবঙ্গে ঘটিদের সঙ্গে পূর্ববঙ্গীয় বাঙালদের ঐতিহাসিক সংযুক্তির কারণে পশ্চিমবঙ্গে বাঙাল ভাষা নামে সুপরিচিত। এটি কখনো কখনো খাইছি-গেছি বাংলা () নামেও পরিচিত, যা দ্বারা উপভাষাগত দিক থেকে প্রমিত বাংলার সঙ্গে পূর্ববঙ্গীয় উপভাষাগুলোর উচ্চারণের পার্থক্যকে তুলে ধরে। যেমন "আমি খেয়েছি" ( kheẏechhi — প্রমিত বাংলা) বনাম "আমি খাইছি" ( khaisi — পূর্ববঙ্গীয় বাংলা), এবং "আমি গিয়েছি" ( giẏechhi) বনাম  gesi)।

একই রকম আরেকটি নাম হলো খাইতাছি-যাইতাছি বাংলা (), যেখানে উদাহরণ হিসেবে দেয়া হয় "আমি খাচ্ছি" ( — প্রমিত বাংলা বনাম "আমি খাইতাছি" ( — পূর্ববঙ্গীয় বাংলা), এবং "আমি যাচ্ছি" ( — প্রমিত বাংলা) বনাম "আমি যাইতাছি"( — পূর্ববঙ্গীয় বাংলা)।

বৈশিষ্ট্য
ধ্বনিতাত্ত্বিক:

১. বঙ্গালী উপভাষার একটি প্রধান বৈশিষ্ট্য সর্বত্র অপিনিহিতির ব্যবহার। যেমন — আজি > আইজ, কাজিয়া > কাইজ্জা, অন্য > অইন্য > করিয়া > কইরা ইত্যাদি।

২. কয়েকটি নাসিক্য ব্যঞ্জনধ্বনি পূর্বে উচ্চারিত না হয়ে পরে ‘ন’ ধ্বনি যুক্তবর্ণরূপে উচ্চারিত হয়। যেমন — চান্দ্র→চান্দ্, ক্রন্দন→কাঁন্দা, স্কন্ধ→কান্দ্ ও রাঁধা→রান্দা।

৩. প্রথম ‘এ’ ধ্বনি ‘অ্যা’ হিসেবে উচ্চারিত হয়। যেমন — দেশ > দ্যাশ, দেখা > দ্যাখা/দ্যাহা, বেল > ব্যাল, মেঘ > ম্যাগ, ইত্যাদি।

৪. মহাপ্রাণ ঘোষ ধ্বনি অল্পপ্রাণ ঘোষ ধ্বনিতে উচ্চারিত হয়। যেমন — ভাত > বাত, ভাই > বাই, ঘর > গর, দুধ > দুদ ইত্যাদি।

৫. তাড়নজাত ধ্বনি ‘ড়’ ও ‘ঢ়’ এর উচ্চারণ সবসময় ‘র’ হয়। যেমন — গাড়ি > গারি, পড়া > পরা, আষাঢ় > আষার, ইত্যাদি।

৬. ঘটমান ক্রিয়া পুরাঘটিত ক্রিয়ার বিভক্তিরূপে ব্যবহৃত হয়, তবে ‘ছ’ এর পরিবর্তে ‘স’ উচ্চারিত হয়; কিন্তু ঢাকাইয়া কুট্টিতে প্রমিত বাংলার মতো একইভাবে উচ্চারিত হয়। যেমন — করেছি > করসি, করেছিলাম > করসিলাম, ইত্যাদি।

৭. বেশিরভাগ বঙ্গালী উপভাষায় স্পৃষ্ট ধ্বনি চ, ছ, জ, ঝ, ফ ধ্বনি উষ্মধ্বনিতে উচ্চারিত হয়। যেমন — চ > ৎস, ছ > স /s/, জ, ঝ > জ় /z/, ফ > ফ় /f/। করেছে > করসে, যাই > জ়াই, ইত্যাদি। তবে যুক্তবর্ণ হলে মূল ধ্বনিতে উচ্চারিত হয়। যেমন — আচ্ছা, ইচ্ছা, ইত্যাদি।

৮। কখনাে কখনাে অনুনাসিক স্বরধ্বনিতে অর্ধঅনুনাসিকের ব্যবহার পাওয়া যায়। যথাঃ চাঁদা > চান্দা, আঁধার > আন্ধার।

৯। পদের আদ্যাক্ষর ‘শ’ ‘ষ’ ‘স’ ধ্বনি ‘হ’ ধবনিতে পরিবর্তিত হয়। যথা- শালিক > হালিক, শামুক > হামুক, সকাল > হকাল, শৌল > হৌল, শালা > হালা, শশুর > হউর সেইটা > হেইডা, সেইদিন > হেইদিন, সকল > হগল/হক্কল ইত্যাদি।

১০। অনেকসময় পদের আদ্যক্ষর ‘হ’ ধ্বনি ‘অ’ ধ্বনিতে কয়েকটি শব্দে পরিবর্তিত হয়ে যায়; যথা- ‘অওয়া’ (হওয়া), অইলো (হইলো) ইত্যাদি।

১১। ঢাকাইয়া কুট্টি ব্যতীত বাকি সব বঙ্গালী উপভাষায় পদের শেষে থাকা ‘ট’ ও ‘ঠ’ ধ্বনির উচ্চারণ ‘ড’ তে পরিবর্তিত হয়; যথা- ‘এইডা’ (এইটা), ‘হেইডা’ বা ‘ওইডা’ (সেইটা/ওইটা), ‘বেডা’ (বেটা), ‘ডা’ (টা), জেডা (জেঠা), ইত্যাদি।

১২। ‘ও’ ধ্বনির উচ্চারণ ‘উ’ ধ্বনিতে পরিবর্তিত হয়; যথা- ‘লুক’ (লোক), ‘তুমার’ (তোমার), ‘কুন’ (কোন), ‘কুনডা’ (কোনটা), ‘বুকা’ (বোকা), ‘বুঝা’ (বোঝা), ‘খুজা’ (খোঁজা), ইত্যাদি। তবে দক্ষিণবঙ্গের খুলনা, বরিশাল এবং ফরিপুরের কিছু অংশের লোকেরা প্রমিত বাংলার মতোই ‘ও’ এর উচ্চারণ করে।

১৩ ‘র’ ধ্বনি অনেকসময় ‘ল’ রূপে উচ্চারিত হয়। যেমন- শরীর > শরীল/শইল। আবার ‘ল’  অনেকসময় ‘ন’ রূপে উচ্চারণ করতে দেখা যায়। যেমন- লাঙ্গল > নাঙ্গল, লাল > নাল ইত্যাদি। 

১৪। অন্ত ‘ক’ ও ‘খ’ ধ্বনি ‘হ’ ধ্বনি হয়। যথা- টাকা > টাহা/ট্যাহা, দেখা > দেহা ইত্যাদি।

তথ্যসূত্র 

বাংলা উপভাষা
পূর্ব ইন্দো-আর্য ভাষা
পশ্চিমবঙ্গের ভাষা
বাংলাদেশের ভাষা
ত্রিপুরার ভাষা